נחל נון

נחל נון הוא נחל קצר בבקעת גינוסר שאורכו כ־1.5 ק"מ.

מוצא הנחל בבריכות עין נון, מהם זורמים המים לנחל בסדרת מפלים קטנים. משם זורם הנחל בכיוון דרום מזרח, עובר מתחת לכביש 90 דרך מעביר מים עות'מאני, ונשפך אל הכנרת בחוף אילנות.

לכל אורכו של הנחל נבנה שביל טיול המסומן בשחור ומתחבר אל שביל סובב כנרת. מעט לפי השפך נבנתה בריכת שכשוך.

שם הנחל 
בארמית נון הוא דג. שם המעיין משמר את השם "מגדל נוניא" (בארמית: מגדל הדגים) שהיה אחד משמותיה של מגדל העתיקה הסמוכה.

הערות שוליים

הגליל התחתון: נחלים
נחלים הנשפכים לכנרת